钦定古今图书集成/理学汇编/学行典/第195卷 > 应纲
## 钦定古今图书集成/理学汇编/学行典/第195卷 > 应纲

按《金华府志》：“应纲，字恒道。幼丧父，母胡守节抚之成
立，补儒学弟子员。纲事母克孝，母有疾，或不食，纲亦
不食。成化七年，省试回，经钱塘覆舟，人多溺死，纲以
母老寡居为念，水中若有援之者，独得无恙，人以为
孝感所致。后任归德州训导，奉母就养，孝爱愈笃。母
殁，水浆不入口者三日，庐墓三年。弘治十七年，有司”
具奏，旌其门曰“节孝。”所著有《孝经刊误集注》。